I Ż-ŻWIEĠ MISTIKU I Diversi huma l-pitturi li permezz tal-pinzell imħaddem f'idejhom ħallewlna għadd ta' kwadri li jippreżentawlina ġrajjiet mill-ħajja tal- qaddisa tagħna, Santa Katarina V.M. L-aktar suġġett/episodju - minn fost ir-rakkont dwar ħajjet il-qaddisa hu dwar ir-rabta tagħha ma' Ġesu' simbolizzata bl-għotja taċ-ċurkett minn Ġesu' Bambin lix-xbejba Katarina: ''L-Għerusija'' jew aktar magħruf bħala ''Iż- Żwieġ Mistiku''. Kwadri b'dan is-suġġett insibuhom fil-Mużew ta' Brussells fejn hemm pittura ta' Otto Van Veen li saret fl-1589, fil-Gallerija Poldi Pezzoli, Milan, kwadru ta' Luini Bernardini, fil-Palazz Ducale f'Venezja, pittura ta' Tintoretto, u fil-Gallerija Doria xogħol S. Pul- zone. Fil-Knisja ta' San Duminku, Bologna, kwadru ta' Filippu Lip- pi, filwaqt li fil-Gallerija R. Wanemaker, Filadelfia, naraw kwadru ta' Rubens. Fil- Mużew ta' Louvre, Pariġi, kwadru ta' Antonio Allegro magħruf bħala ''li Correggio''. Fil-Pinacotheca, Ruma, għandna pittura ta' Murillo. Fil-Pinacotheca ta' El Escorial, Madrid, Spanja nsibu fl-ewwel kamra fost il- pitturi esebiti nsibu wieħed dedikat lil Santa Katarina, u juri propju dan l-episodju. Il-kwadru hu skola ta' Malinas. Pitturi oħra li wkoll pittru ''iż-żwieġ mistiku'' tal-qaddisa Lixandrina huma: Gerard David, Lamberto Sus- tris, Guercino, Benozzo Gozzoli, Massvs, P. Veronese, Lorenzo Veneziano u Paolo Caliari. Hawn Malta għandna wkoll kwadri dwar ''Iż-Żwieġ Mistiku'' jew ''l-Għerusija''. Ta' Francesco Vecellio - li hu replika - pero' b'xi modifikazjonijiet - ta' pittura li tinsab f'Cook Gallerv, Richmond l-Amerika. Dal kwadru hu propjeta' governattiva. Ta' Luca Cambiaso u ta' Francesco Solimena, msejjaħ L-Abati Ciccio, żewġ kwadri f'kollezzjoni privata. Kwadru ieħor, ukoll f'kollezzjoni privata, jixbaħ lil kwadru xogħol Loren- za Pasinelli. Kwadru li hu propjeta' tal-knisja parrokkjali tal-Mosta, hu mpitter minn Stefano Erardi. Il-kwadru titulari tal-knisja ''ta' Ġieżu'' tal-Belt Valletta, fost il-qaddisin li fih impittira, tispikka ''l-għerusija ta' Santa Katarina''. Il-kwadru hu xogħol Antonio Catalanus ta' Messina magħruf bħala ''il-Vecchio''. Dan l-episodju mill-ħajja ta' Santa Katarina nsibuħ fil-kwadru msejjaħ ''Il-Madonna tal-Konsolazzjoni' fil-kunvent tas-Sorijiet tal-Klawsura l-Belt Valletta. Il-kwadru, xogħol Pietru Pawl Caruana, tqiegħed minflok ieħor ta' S. Katarina, xogħol Franċesco Zahra. Il-kwadru tal-artal tal-Lingwa Taljana, fil-KonKattidral ta' San Ġwann, li wkoll juri- na lil Santa Katarina tirċievi l-ħaten minn idejn Ġesu' Bambin, hu xogħol Mattia Preti u jingħad li hu wieħed mill-aħjar xogħolijiet ta' dan il-pittur, li hawn fil-Gżejjer tagħna. Fil-Knisja ta' S. Caterina d'Italia, hemm kwadru li hu mpitter minn Filippo Paladini. F'Għawdex insibu wieħed mill-kwadri tal-artali fil-Bażilika ta' San Ġorġ dedikat lill-Għerusija ta' Santa Katarina, xogħol Giuseppe D'Arena ''ir-Ruman'' u tpitter għall-ħabta tal-1692. Kwadri oħra bl-istess suġ- ġett huma dawk titulari bħal fil-każ ta' Knisja dedikata lil Santa Katarina fl-Imqabba u Ħal Qormi, waqt li l-Isla u l-Birgu hemm wieħed mill-artali - fil-knejjes parrokkjali - dedikat lill-Qaddisa Lixandrina. Fost il- pittura tas-saqaf fil-knisja tagħna, xogħol T. Busuttil naraw ukoll dan il-mument tar-rabta ''bejn Ġesu' u Santa Katarina''. Is-Sibt 7.00 p.m. Marċ u programm mill-Banda Beland. il-Ħadd 1.00 p.m. Marċ mill-Banda Beland. ' Il-Ħadd 4.30 p.m. Marċi mill-Banda Konti Ruġġieru tar-Rabat St. Katarina Żurrieq La Stella tal-Gudja.